**Torleiv «Taddeiv» Hallvardsson Bjørgum** (født 25. mai 1921, død 9. februar 1990) var en norsk sølvsmed, felespiller og kveder fra Rysstad i Setesdal.

Bjørgum spilte primært hardingfele, men og *dusinfele* (det vil si vanlig fiolin) som var det vanlige i dalen fram til hardingfela overtok, trolig sist på 1800-tallet.[] Bjørgum opprettholdt den gamle setesdalsmusikken etter Faremo-spelemennene Olav Faremo og Tarjei Faremo født på 1790-tallet. Hans fremste læremester var Andres K. Rysstad (de to var naboer) samt etter Knut Jonson Heddi og Anders Hovet. Bjørgum holdt, slik som de gamle, fela et stykke nede på brystet og brukte korte, krappe bogetak. Den særegne bogeteknikken gav spillet hans et fengende og alderdommelig preg.[] Han utfoldet seg og som kveder, hadde en råkende replikk, og det hendte at han diktet stev. Han var og god utøver på munnharpe.

De senere årene var han plaget med hjerteproblemer, men han rakk å spille inn plata *Skjoldmøyslaget. Faremoslåttar frå Setesdal* sammen med sønnen, Hallvard T. Bjørgum. Med denne fikk de Spellemannprisen 1990 i klassen folkemusikk/gammaldans. Hallvard var fjorten år gammel da han sammen med faren spilte inn sitt første opptak. Hallvard lærte felespill først og fremst av faren. Torleiv Bjørgum vant landskappleiken flere ganger blant annet 1972, 1973 og 1976. Han ble i 1971 tildelt Aust-Agder fylkes kulturpris.

At Bjørgum skulle komme til å dø på scenen mens han spilte til dans, sto i stil med hans spelemannstemperament. Musikken var hans liv, og han døde som han for en stor del hadde hadde levd, med fele og boge i hendene.

Bjørgum var også sølvsmed, og startet virksomheten Sylvartun i Rysstad, et senter for bygdekultur, i 1962. Den føres videre av sønnen og datteren.

Sønnen Hallvard T. Bjørgum, som selv er en ledende spellemann, setter farens spillestil høyt, og har gitt uttrykk for at han neppe kommer til å mestre til fulle det helt spesielle som faren fikk til på fela.[]

Torleiv og Hallvard Bjørgum har bidratt til interesse for hardingfelemusikk sammen med blant andre Alfred Maurstad, Sigbjørn Bernhoft Osa, Hauke Buen og Annbjørg Lien.

Diskografi
----------

* *Dolkaren*

Referanser
----------

1. 1 2   nbl.snl.no[Hentet fra Wikidata]
2. 1 2 3 4   nbl.snl.no[Hentet fra Wikidata]
3. ↑   www.allkunne.no[Hentet fra Wikidata]
4. ↑
5. 1 2  *Trollstilt: lærebok i tradisjonsmusikk*. Oslo: Gyldendal undervisning. 1998. ISBN 8205236496.
6. 1 2 3 4  Myklebust, Rolf (1982). *Femti år med folkemusikk*. Oslo: Samlaget. ISBN 8252122116.
7. 1 2  «Torleiv Bjørgum - Allkunne». *www.allkunne.no* **(norsk)**. Besøkt 18. august 2021.
8. 1 2 3 4  Myhren, Magne (25. februar 2020). «Torleiv Bjørgum». *Norsk biografisk leksikon*. Besøkt 18. august 2021.
9. 1 2 3  *Folkemusikk og folkemusikkutøvarar i Noreg*. Oslo: Notabene. 1996. ISBN 8290723199.
10. 1 2  «Torleiv Bjørgum». *Store norske leksikon*. 10. september 2020. Besøkt 18. august 2021.
11. ↑  *Fanitullen: innføring i norsk og samisk folkemusikk*. Oslo: Universitetsforlaget. 1993. ISBN 8200216926.
12. ↑  «Torleiv Bjørgum - Allkunne». *www.allkunne.no* **(norsk)**. Besøkt 18. august 2021.
13. ↑  Nagelhus, Lorents Aage (1994). *Norsk musikk*. [Trondheim].
14. ↑  Kaasa, Halvard (1997). *Hardingfela: det norske nasjonalinstrumentet*. Oslo: Grøndahl Dreyer. ISBN 8250424182.

Eksterne lenker
---------------

* Torleiv Bjørgum på Setesdalswiki

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** Geni **·** VIAF **·** GND **·** LCCN **·** ISNI **·** KulturNav **·** MusicBrainz **·** Discogs
 |